(Μουσική)
Ντανιέλ Χάντλι: Ισόβια κάθειρξη στην Πενσιλβάνια σημαίνει μόνον αυτό:
Μια ζωή χωρίς πιθανότητα αναστολής.
Για εμάς τις ισοβίτισσες,
όπως αποκαλούμε τον εαυτό μας,
η μόνη μας ελπίδα για να αποφυλακιστούμε
είναι η μείωση της ποινής μας,
κάτι που από το 1989, έγινε μόνο για δύο γυναίκες,
πριν από περίπου 30 χρόνια.
Το τραγούδι μας, «Αυτό δεν είναι το σπίτι μας»,
μιλάει για τις εμπειρίες μας
ενώ εκτίουμε ισόβια χωρίς δυνατότητα αναστολής.
(Μουσική)
Μπρέντα Γουάτκινς: Είμαι γυναίκα.
Είμαι γιαγιά.
Είμαι κόρη.
Έχω ένα γιο.
Δεν είμαι άγγελος.
Δεν είμαι ο διάβολος.
Μπήκα στη φυλακή
όταν ήμουν πολύ νέα.
Ο χρόνος μου εδώ,
περνάει μέσα σ' αυτούς τους τοίχους της φυλακής.
Κάποιες φίλες μου τις πήρε ο θάνατος,
κάποιες τις είδα να επιστρέφουν στο σπίτι τους.
Βλέπω τα χρόνια να περνάνε,
ανθρώπους να έρχονται και να φεύγουν,
ενώ εγώ εκτίω ισόβια χωρίς δυνατότητα αναστολής.
Είμαι φυλακισμένη για το κακό που έκανα.
Εκτίω την ποινή μου εδώ.
Αυτό δεν είναι το σπίτι μου.
Ονειρεύομαι την ελευθερία, ελπίζω να μου δείξουν έλεος.
Θα δω την οικογένεια μου;
Ή θα πεθάνω μόνη μου;
Καθώς περνούν τα χρόνια,
συγκρατώ τα δάκρυά μου,
επειδή αν κλάψω θα παραδοθώ στον φόβο.
Πρέπει να είμαι δυνατή, πρέπει να κρατηθώ,
πρέπει να αντέξω
για έναν ακόμα χρόνο.
Είμαι φυλακισμένη για το κακό που έκανα.
Εδώ εκτίω την ποινή μου. Αυτό δεν είναι το σπίτι μου.
Ονειρεύομαι την ελευθερία, ελπίζω να μου δείξουν έλεος.
Θα δω την οικογένειά μου;
Ή θα πεθάνω μόνη μου;
Δεν ισχυρίζομαι ότι είμαι αθώα,
δεν ισχυρίζομαι ότι δεν έπρεπε να πληρώσω.
Το μόνο που ζητάω είναι συγχώρεση.
Πρέπει να έχω την ελπίδα ότι κάποια μέρα θα είμαι ελεύθερη.
Υπάρχει ένα μέρος για μένα,
εκεί έξω στον κόσμο;
Θα μάθουν ποτέ ή θα τους νοιάξει που φοράω αλυσίδες;
Υπάρχει άφεση για τις αμαρτίες της νιότης μου;
Επειδή έχω αλλάξει.
Ο Θεός ξέρει ότι έχω αλλάξει.
Είμαι φυλακισμένη για το κακό που έκανα.
Εδώ εκτίω την ποινή μου. Δεν είναι το σπίτι μου.
Ονειρεύομαι την ελευθερία, ελπίζω να μου δείξουν έλεος.
Θα δω την οικογένειά μου;
Ή θα πεθάνω μόνη μου;
Θα δω την οικογένειά μου;
Ή θα πεθάνω μόνη μου;
Με γνωρίζετε ως η κρατούμενη 008106.
Είμαι φυλακισμένη εδώ και 29 χρόνια.
Με λένε Μπρέντα Γουάτκινς.
Γεννήθηκα και μεγάλωσα στο Χόφμαν της Βόρειας Καρολίνα.
Αυτό δεν είναι το σπίτι μου.
(Χειροκρότημα)
Θέλμα Νίκολς: Κρατούμενη αριθμός 0Β2472.
Είμαι φυλακισμένη εδώ και 27 χρόνια.
Με λένε Θέλμα Νίκολς.
Γεννήθηκα και μεγάλωσα στη Φιλαδέλφεια.
Αυτό δεν είναι το σπίτι μου.
(Χειροκρότημα)
Ντανιέλ Χάντλι: 008494.
Είμαι φυλακισμένη εδώ και 27 χρόνια.
Με λένε Ντανιέλ Χάντλι.
Γεννήθηκα και μεγάλωσα στη Φιλαδέλφεια της Πενσυλβάνια
και αυτό δεν είναι το σπίτι μου.
(Χειροκρότημα)
Τερέζα Μπάτελς: Κρατούμενη 008309.
Είμαι φυλακισμένη εδώ και 27 χρόνια.
Με λένε Τερέζα Μπάτελς.
Είμαι από το Νόρτον του Νιού Τζέρσεϊ
και αυτό δεν είναι το σπίτι μου.
(Χειροκρότημα)
Ντέμπρα Μπράουν: Είμαι γνωστή ως η κρατούμενη 007080.
Είμαι φυλακισμένη εδώ και 30 χρόνια.
Με λένε Ντέμπρα Μπράουν.
Είμαι από το Πίτσμπουργκ της Πενσυλβάνια.
Αυτό δεν είναι το σπίτι μου.
(Χειροκρότημα)
Τζόαν Μπάτλερ: 005961.
Είμαι φυλακισμένη εδώ και 37 χρόνια.
Με λένε Τζόαν Μπάτλερ.
Γεννήθηκα και μεγάλωσα στη Φιλαδέλφεια.
Αυτό δεν είναι το σπίτι μου.
(Χειροκρότημα)
Νταϊάν Χάμιλ Μέτζγκερ: Αριθμός 005634.
Είμαι φυλακισμένη εδώ και 39 και μισό χρόνια.
Με λένε Νταϊάν Χάμιλ Μέτζγκερ.
Είμαι από τη Φιλαδέλφεια της Πενσυλβάνια
και αυτό δεν είναι το σπίτι μου.
(Χειροκρότημα)
Λένα Μπράουν: Είμαι η 004867.
Φυλακισμένη εδώ και 40 χρόνια.
Με λένε Λένα Μπράουν.
Γεννήθηκα και μεγάλωσα στο Πίτσμπουργκ της Πενσυλβάνια
και αυτό δεν είναι το σπίτι μου.
(Χειροκρότημα)
Τρίνα Γκαρνέ: Ο αριθμός μου είναι το 005545.
Ονομάζομαι Τρίνα Γκαρνέ.
Είμαι φυλακισμένη εδώ και 37 χρόνια,
από 14 χρονών.
Γεννήθηκα και μεγάλωσα στο Τσέστερ της Πενσυλβάνια
και αυτό δεν είναι το σπίτι μου.
(Χειροκρότημα)
Θα δω την οικογένειά μου;
Ή θα πεθάνω μόνη μου;
(Χειροκρότημα)